În parlamentul britanic există reguli clare. "Țineți-vă mâinile în buzunare" este una dintre ele.
O politiciană cere parlamentarilor din UK să nu-și mai pipăie colegele. Politiciana spune că și ea a fost hărțuită sexual de un parlamentar. Un parlamentar englez a fost reclamat de colegi că se uita la filme porno.
"Țineți-vă mâinile în buzunare" este sfatul pe care îl primesc parlamentarii englezi, la pachet cu acuzații de hărțuire sexuală.O doamnă ministru le transmite indignată să înceteze să își mai pipăie colegele. Îi acuză că li se lipesc mâinile de toate femeile din parlament.Chiar ea a povestit, în direct la un post de radio, cum un parlamentar a lipit-o de un perete și i-a spus că este sigur că îl dorește, pentru că e un om puternic.Scandalul a început după ce un angajat de la Westminster a dezvăluit că un deputat conservator a fost prins cum se uita la un film porno în timpul programului. Ministrul le-a îndemnat pe toate femeile hărțuite să depună plângeri, indiferent cine este agresorul.